Amirxon Umarov. Amirxon Umarov (1995-yil 21-yanvar, Toshkent shahri, Oʻzbekiston) — taniqli boshlovchi, rejissyor, prodyuser, „Mening Yurtim“ telekanali ijrochi direktori, „Oltin qalam“ va „Oltin kabutar“ kabi mukofotlar sohibi va Oʻzbekistonda Turizm elchisi. U, shuningdek, Markaziy Osiyoning eng yaxshi teleboshlovchisi deb topilgan. “Makon” telekanali direktori va asoschisi. Biografiyasi. Amirxon Umarov 1995-yil 21-yanvar kuni Toshkent shahrida tugʻilgan. Onasi Oʻzbekiston Milliy teleradio kompaniyasida rejissyor sifatida ish olib borgan. Otasi „Toshkent Oliy Umumqoʻshin qoʻmondonlik“ bilim yurti polkovnik lavozimida ishlagan. Umarov dastlab Toshkent shahridagi 227-maktabini, soʻngra Toshkent axborot texnologiyalari kasb-hunar kollejini bitirgan. Oliy taʼlimni „Oʻzbekiston Jurnalistika va Ommaviy kommunikatsiyalar universiteti“da olgan. “Alfraganus” univetsiteti ambassadori va magistratura bosqichi talabasi. “Makon” telekanali rahbari, tasischisi. O’zbekistondagi eng yosh media magnat hisoblanadi. Tijoriy reklamalarda xalq ishonchini qozongan, faoliyat yuritgan kompaniyalarga katta mijozlar auditoriyasini jalb qilgan qiyofa hisoblanadi. Mukofotlari. Amirxon Umarov „Oltin qalam“ milliy mukofoti. Markaziy Osiyoning eng yaxshi teleboshlovchisi, „Oltin kabutar“ mukofoti, „MY5 awards“ mukofoti, „Tahsin“ mukofoti, „Oʻzbekiston belgisi“ nishoni sohibi, „Yoshlar eʼtirofi mukofoti“ bilan taqdirlangan. Tanqidlar. Amirxon Umarov 2021-yil Booknomy bilan bogʻliq mashmashaga aralashib qolgan. Ammo boshlovchi anglashmovchilik boʻlganini aytdi.